《陛辞赐燕》
明代·游朴

君王犹念远臣劳，别殿重开宴席高。金露寒凝沆瀣液，玉盘暖割尚方庖。

坐看曙影移仙仗，起拂天香满使袍。独望衮衣无路觌，空随燕雀恋旌旄。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。